open-index/open-wikipedia-markdown huggingface dataset:
Καλαγιόκι

To  **Καλαγιόκι** (Kalajoki) είναι δήμος της Φινλανδίας, που αναγνωρίστηκε ως πόλη το 2002.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 9.278 κατοίκων (2006) και καλύπτει έκταση 670,65 τετραγωνικών χιλιομέτρων, από τα οποία 5,62 είναι νερό. Η πληθυσμιακή πυκνότητα είναι 13,6 κάτοικοι ανά τετραγωνικό χιλιόμετρο. Μοναδική γλώσσα στο δήμο είναι η Φινλανδικά.

Το Καλαγιόκι αποτελεί δημοφιλή τουριστικό προορισμό λόγω των αμμωδών παραλιών του.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Μιλκιάθων

Ο **Μιλκιάθων** ήταν Φοίνικας βασιλιάς (400 π.Χ. – 361 π.Χ.) του αρχαίου Κίτιου στην Κύπρο.

Ήταν βασιλιάς του Κιτίου και Ιδαλίου, διάδοχος του Βααλράµ. Ακολούθησε, όπως και οι προκάτοχοί του, φιλοπερσική πολιτική, κάτι που τον έφερε σε πολεμική αντιπαράθεση με τον βασιλιά της Σαλαμίνας Ευαγόρα, ο οποίος προσπαθούσε να ενώσει τα κυπριακά βασίλεια και έχασε τον θρόνο του. Μετά έναν χρόνο και την Ανταλκίδειο ειρήνη, αποκαταστάθηκε από τους Πέρσες στον θρόνο του Κίτιου, διώχνοντας τον Δημόνικο, που είχε καταλάβει τον θρόνο. Βοήθησε τους Πέρσες στις επιχειρήσεις τους κατά του Ευαγόρα και έστησε μνημείο για της επιτυχίες του στο λιμάνι του Κίτιου. Τον διαδέχθηκε ο γιος του Πουμιάθων.

## Εξωτερικοί σύνδεσμοι
* Ιστορία της Λάρνακας

Μεληκιαθων
Ράντσιλα

Η **Ράντσιλα** (Rantsila) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 2.020  κατοίκων (2008) και καλύπτει έκταση 746,64 τετραγωνικών χιλιομέτρων, από τα οποία 14,41 είναι νερό. Η πληθυσμιακή πυκνότητα είναι 2,76 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδικά.

Κατά τον Φινλανδικό Πόλεμο (1808-1809), που έληξε με την εκχώρηση της Φινλανδίας στη Ρωσία(εκ μέρους της Σουηδίας), η τελευταία μάχη ανάμεσα στα Ρωσικά και Σουηδο-Φινλανδικά στρατεύματα δόθηκε στο χωριό Κέραλα της Ραντσίλα. Στο κέντρο του δήμου έχει ανεγερθεί ένα άγαλμα του Φινλανδού στρατηγού Γιόχαν Όγκουστ Σάντελς.

Ο δήμος συγχωνεύθηκε διοικητικά με τους δήμους Κέστιλα, Πίιπολα και Πούλκιλα στις 01-01-2009 και ο νεοσυσταθείς δήμος ονομάζεται Σιίκαλατβα.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα 

Κατηγορία:Δήμοι της Φινλανδίας
Δημόνικος του Κιτίου

Ο **Δηµόνικος**, ήταν βασιλιάς  τού αρχαίου Κίτιου στην Κύπρο.

Ο Δημόνικος γιος του Ιππόνικου, δεν είχε βασιλική καταγωγή αλλά ήταν Αθηναίος πολίτης που είχε λάβει μέρος στις επιχειρήσεις του Ευαγόρα για την ένωση όλων των Κυπριακών βασιλείων . Οι Αθηναίοι, σύμμαχοι του Ευαγόρα, είχαν στείλει στόλο με τον Χαβρία καταφέρνοντας να εκθρονίσουν τον φοίνικα βασιλιά Μιλκιάθωνα, η βασιλεία του Δημόνικου κράτησε μόνο έναν χρόνο, αφού οι Αθηναίοι υπέγραψαν την Ανταλκίδειο ειρήνη παραχωρώντας την Κύπρο στους Πέρσες, έτσι αποκαταστάθηκε και στον θρόνο του Κίτιου ο Μιλκιάθων .

## Εξωτερικοί σύνδεσμοι
*Ιστορία της Λάρνακας

Κατηγορία:Αρχαίοι Αθηναίοι
Κατηγορία:Βασιλείς του αρχαίου Κίτιου
Πουμιάθων

Ο **Πουµιάθων** ή **Πυγμαλίων** του Κιτίου, ήταν ο τελευταίος Φοίνικας βασιλιάς (362 - 312 π.Χ.) της δυναστείας του Κιτίου στην αρχαία Κύπρο.

Ήταν βασιλιάς του Κιτίου, Ιδαλίου και Ταμασσού, διάδοχος του πατέρα του Μιλκιάθωνα. Κατά την βασιλεία του αγόρασε το βασίλειο της Ταμασσού από τον τελευταίο βασιλιά της, τον Πασίκυπρο, για 50 τάλαντα, η απόκτηση της Ταμασσού ήταν μεγάλη επιτυχία για τον Πουµιάθωνα, αφού ήταν πλούσια σε κοιτάσματα χαλκού. 

Κατά τη διάρκεια της βασιλείας του, ο Μέγας Αλέξανδρος εκστράτευσε του στη Μικρά Ασία και ο Πουμιάθων, για να κερδίσει την εύνοιά του, του δώρισε ένα πανέμορφο σπαθί. Το σπαθί αυτό βρέθηκε κατά τις ανασκαφές της Βεργίνας στον τάφο του γιου του Αλεξάνδρου. Όταν ο Αλέξανδρος πολιόρκησε την Τύρο, ο Πουμιάθων μαζί με τους υπόλοιπους Κύπριους βασιλείς του έστειλε στρατό. Ο ίδιος, λόγω της φοινικής καταγωγής του, δεν συμμετείχε στην πολιορκία. Αυτό δυσαρέστησε τον Αλέξανδρο ο οποίος αφαίρεσε από το βασίλειο του τη Ταμασσό και τη δώρισε στο βασίλειο της Σαλαμίνας.

Μετά τον θάνατο του Αλεξάνδρου, το Κίτιο αναγκαστικά ενεπλάκη στον πόλεμο των διαδόχων και ο Πουμιάθων θανατώθηκε από τον Πτολεμαίο, ο οποίος κατάργησε τη βασιλεία και προσάρτησε την Κύπρο στο βασίλειό του.

## Βιβλιογραφία
*Βάσσου Καραγιώργη, *Αρχαία Κύπρος*, Μορφωτικό Ίδρυμα Εθνικής Τραπέζης, Αθήνα 1978

## Αναφορές


## Εξωτερικοί σύνδεσμοι
*Ιστορία της Λάρνακας

Κατηγορία:Βασιλείς του αρχαίου Ιδαλίου
Κατηγορία:Βασιλείς της αρχαίας Ταμασσού
Χάαπαβεσι

Το **Χάαπαβεσι** (Haapavesi) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 7.818 κατοίκων και καλύπτει έκταση 1.085,79 τετραγωνικών χιλιομέτρων, από τα οποία 38,14 είναι νερό. Η πληθυσμιακή πυκνότητα είναι 7,2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική. 

Το Χάαπαβεσι είναι γνωστό για το φεστιβάλ παραδοσιακής μουσικής που διοργανώνει ετησίως.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Χάουκιπουντας

Το **Χάουκιπουντας** (Haukipudas) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Ούλου. Ο δήμος έχει πληθυσμό 18.115 κατοίκων (2007) και καλύπτει έκταση 446,22 τετραγωνικών χιλιομέτρων, από τα οποία 9,63 είναι νερό. Η πληθυσμιακή πυκνότητα είναι 37,4 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική. Ο δήμος περιλαμβάνει 16 χωριά.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Δήμοι της Φινλανδίας
Ύλη (αρχαία πόλη)

Η **Ύλη** ήταν αρχαία μικρή πολίχνη στην Κύπρο.

Βρισκόταν κοντά στο Κούριο κτισμένη σε πετρώδες έδαφος. Ήταν μικρή πόλη που διατηρήθηκε , όπως μαρτυρείτε από επιγραφές που έχουν βρεθεί, μέχρι τα χρόνια του αυτοκράτορα Τραΐανού πιθανότατα κτίστηκε αρχικά και διατηρήθηκε σαν οικισμός που εξυπηρετούσε τις ανάγκες του παρακείμενου ιερού. Στην πόλη λατρευόταν ο Απόλλων Υλάτης λυκόφρων, ο ναός του έχει ανασκαφεί σήμερα και περιείχε περίβολο με ιερό άλσος και μεγάλη δεξαμενή για τις ανάγκες του ναού. Το ιερό του Απόλλωνα ήταν από τα σημαντικότερα της αρχαίας Κύπρου: όποιος μάλιστα άγγιζε τον βωμό ρίχνονταν στο γκρεμό. 

## Εξωτερικοί σύνδεσμοι
* Δήμος Λεμεσού Ο ναός του Απόλλων Υλάτη

## Βιβλιογραφία
* Αθανάσιου Σακελάριου, *Τα Κυπριακά ήτοι, πραγματεία περί γεωγραφίας, αρχαιολογία, στατιστικής, μυθολογίας και διαλέκτου της Κύπρου*, τόμος 1, Αθήνα 1855

Υ
Παλαιά (αρχαία πόλη)

Η **Παλαιά** ήταν αρχαία πολίχνη της Κύπρου.

Βρισκόταν στούς πρόποδες του Ολύμπου ανάμεσα στο Κίτιο και της Αμαθούντα και ανήκε στο βασίλειο του Κίτιου. Στην περιοχή έχει βρεθεί επιγραφή που γράφει : *Δημητρία Χρηστή Χέρε*. Την πόλη αναφέρει και ο Στράβων ενώ μεταγενέστεροι συγγραφείς στην ίδια τοποθεσία αναφέρουν πολίχνη με το όνομα *Παρασόλια* που πιστεύετε ότι είναι παραφθορά της παλιάς. Κοντά στη Παλαιά βρισκόταν μία άλλη πολίχνη το Μαζωτό. 

## Πηγές
* Αθανάσιου Σακελάριου, *Τα Κυπριακά ήτοι, πραγματεία περί γεωγραφίας, αρχαιολογία, στατιστικής, μυθολογίας και διαλέκτου της Κύπρου*, τόμος 1,  Αθήνα 1855
* John Lemprière, *Lempriere's Classical Dictionary for Schools and Academies: Containing Every Name and All that is Either Important Or Useful in the Original Work*, έκδοση Towar & Hogan, 1832

Κατηγορία:Πόλεις της αρχαίας Κύπρου
Τρήτα

Η **Τρήτα** ήταν αρχαία κώμη στην Κύπρο.

Ανήκε στο βασίλειο του Κουρίου  και βρισκόταν πάνω στον αρχαίο δρόμο από το Κούριο στη Πάφο και ανάμεσα στις κώμες Ύλη και Βοόσουρα. Πιθανολογείται ότι ήταν αποικία Αργείων, αφού το όνομα Τρήτα απαντάτε κατά την αρχαιότητα και στο Άργος σε ομώνυμο όρος που βρισκόταν ανάμεσα στις Μυκήνες και στη Νεμέα, εκεί είχε στηθεί και ο «Λέων της Νεμέας». 

## Βιβλιογραφία
*Αθανάσιου Σακελάριου, *Τα Κυπριακά ήτοι, πραγματεία περί γεωγραφίας, αρχαιολογία, στατιστικής, μυθολογίας και διαλέκτου της Κύπρου*, τόμος 1,  Αθήνα 1855

Κατηγορία:Πόλεις της αρχαίας Κύπρου
JDBC

Η **Συνδετικότητα Βάσης Δεδομένων JAVA** (**Java Database Connectivity**, συντ.:**JDBC**) είναι μία διεπαφή προγραμματισμού εφαρμογών (API) για την γλώσσα προγραμματισμού Java η οποία ορίζει πώς ένας χρήστης μπορεί να έχει πρόσβαση σε μια βάση δεδομένων. Παρέχει συναρτήσεις για εξαγωγή, πρόσθεση, ανανέωση ή διαγραφή δεδομένων σε μια βάση. 

Η πλατφόρμα 2 της Java, Standard έκδοση 1.4 (**J2SE**) εμπεριέχει την Συνδετικότητα Βάσης Δεδομένων (JDBC) 3.0 API μαζί με την υλοποίηση αναφοράς της γέφυρας JDBC-to-ODBC, επιτρέποντας συνδέσεις σε ODBC προσβάσιμες πηγές δεδομένων στο περιβάλλον της JVM. Αυτή η γέφυρα είναι πρωτογενής κλειστός κώδικας (όχι Java), και μόνο κατάλληλος για πειραματισμό και για συνθήκες στις οποίες κανένας άλλος οδηγός δεν είναι διαθέσιμος.

## Εξωτερικοί σύνδεσμοι
* 
* 

Κατηγορία:Java
Κατηγορία:Βάσεις δεδομένων
Μάχη του Στύλο

Η **μάχη του Στύλο** έλαβε χώρα μεταξύ 13 και 14 Ιουλίου του 982 κοντά στον Κρότωνα της Καλαβρίας μεταξύ του Αυτοκράτορα Όθωνα των Γερμανών, των Λομβαρδών της Ιταλίας και των συμμάχων τους, όπως του Εμίρη Αμπού Αλ Κασίμ.

Οι Άραβες είχαν θεωρήσει ιερό τον πόλεμο εναντίον των Γερμανών, αν και δεν τους αφορούσε άμεσα, διότι κλήθηκαν να συμμετάσχουν μετά από παρότρυνση των ιταλικών πόλεων για να αποκρούσουν τους Γερμανούς εισβολείς. Στην τακτική υποχώρηση των Γερμανών στην πόλη Ροσάνο της Καλαβρίας, οι Άραβες πληροφορήθηκαν την οπισθοχώρηση των Γερμανών από τον στόλο τους και ότι ο Αυτοκράτορας των Γερμανών σε αυτήν την πόλη είχε αφήσει την γυναίκα του, τα παιδιά του, τις αποσκευές του και γενικά τον βασιλικό του θησαυρό. Βλέποντας ο Αμπού αλ-Κασίμ ότι ο Αυτοκράτορας των Γερμανών ενδιαφερόταν να επεκτείνει την κυριαρχία του στην σημερινή Ιταλία, αντέδρασε και αποφάσισε να δώσει οριστική μάχη στην πόλη Κροτόνε.

Μετά από μία βίαιη σύγκρουση, το γερμανικό βαρύ ιππικό κατέστρεψε το κέντρο των Αράβων και πίεζε προς τα άκρα της αραβικής παράταξης. Σε αυτό ακριβώς το σημείο ο εμίρης σκοτώνεται, χωρίς αυτό να το αντιληφθεί το σύνολο των συμμαχητών του, και η μάχη συνεχίζεται κανονικά.

Σύμφωνα με τον ιστορικό Ιμπν Αλ Αθίρ, οι απώλειες των Γερμανών στο πεδίο της μάχης ανέρχονταν σε 4.000, μεταξύ των οποίων συγκαταλέγονται οι: Λάντολφ Δ' του Μπενεβέντο, Ερρίκος Α', επίσκοπος του Άουγκσμπουργκ, Günther, Βαρώνος των Merseburg, κι ο ηγούμενος της Μονής της Φούλντα. Παρ' όλες τις παραπάνω απώλειες, οι δυνάμεις του Αλ Κασίμ επικρατούν των αντίστοιχων γερμανικών δυνάμεων κατά κράτος.

Μετά την μάχη, οι Γερμανοί εγκατέλειψαν την περιοχή για την βόρεια Ιταλία και ο Γερμανός Αυτοκράτορας έστειλε τον ανιψιό του, Όθωνα Α', Δούκα της Σουαβίας και Βαυαρίας, για να ενημερώσει τους Γερμανούς ευγενείς. Ωστόσο, δεν έφτασε ποτέ στον προορισμό του, γιατί καθ΄ οδόν πέθανε. Νέα της μάχης και της καταστροφής του Γερμανικού Στρατού έφτασαν μέχρι τις βρετανικές ακτές. Οι Άραβες, μετά την νίκη τους, δεν εκμεταλλεύθηκαν όπως έπρεπε το γεγονός για να επεκταθούν στην Ιταλία και συν τω χρόνω περιορίσθηκαν στη Σικελία, την οποία κατόπιν πίεσης των Σαρακηνών αναγκάσθηκαν να εγκαταλείψουν.       
 
## Πηγές
Reuter Timothy, *Germany in the Early Middle Ages 800–1056*, New York, Longman, 1991.

Κατηγορία:Λομβαρδοί
Τοπική κοινότητα Βέργας Μεσσηνίας

Η **Βέργα**, κάποτε κοινότητα με το όνομα Σέλιτσα, σημέρα αποτέλει τοπική κοινότητα του Δήμου Καλαμάτας, στη Μεσσηνία. Παλιότερο ονομαζόταν **Σέλιτσα** και οι κάτοικοί του Σελιτσάνοι. Βρίσκεται χτισμένη στους πρόποδες του όρους Καλάθι, το οποίο αποτελεί τμήμα του ευρύτερου ορεινού όγκου του Ταϋγέτου. Υπάρχει και η Άνω Βέργα (πάνω χωριό) χτισμένο αρκετά ψηλώτερα, ενώ ψηλά βράχια χωρίζουν τα δύο χωριά, με αποτέλεσμα να χρειάζεται πολύ μεγαλύτερη διαδρομή  για να φθάσουμε εκεί περνώντας από το χωριό Σωτηριάνικα. 

Βόρεια της Βέργας βρίσκεται το Ελαιοχώρι (η αρχαία πόλη Καλάμαι), ενώ Δυτικά πέρα από τον Αλμυρό και τα Γιανιτσάνικα, απλώνεται η Πόλη της Καλαμάτας και νοτιότερα ο Μεσσηνιακός Κόλπος.

Οι κάτοικοι της κοινότητας ασχολούνται παραδοσιακά κυρίως με την καλλιέργεια της ελιάς και την παραγωγή ελαιολάδου, ενώ πρόσφατα έχουν αναπτύξει τουριστικές δραστηριότητες.Υπαρχει ενα ελαιοτριβειο στην Βεργα που τον Νοεμβρη οι Βεργιωτες γιορταζουν την γιορτη του ελαιολαδου.

Τα τελευταία χρόνια (και ιδιαίτερα μετά τους καταστρεπτικούς σεισμού του 1986), η περιοχή γνωρίζει αξιόλογη ανάπτυξη στον οικιστικό και τουριστικό τομέα. Κάθε καλοκαίρι η παραλία του Αλμυρού γίνεται πόλος έλξης πλήθους τουριστών αλλά και ντόπιων καλαματιανών, ενώ πολλοί καλαματιανοί, Αθηναίοι και ξένοι, χτίζουν σπίτια και μαγαζιά διασκέδασης στην βουνοπλαγιά, επεκτείνοντας την πόλη της Καλαμάτας με ραγδαίους ρυθμούς. 

Η Βέργα αποτελεί ιστορικό μνημείο, και είναι γνωστή η μάχη της Βέργας, κατά την οποία οι Μανιάτες κατατρόπωσαν τους ιππείς του Ιμπραήμ στην προσπάθειά του να προχωρήσει προς την Μάνη.  

Κάθε χρόνο του Σωτήρος (την 6η Αυγούστου), η εικόνα της Παναγίας ξεκινάει από το μοναστήρι της Δήμιοβας που βρίσκεται βόρεια από το Ελαιοχώρι, κατεβαίνει στην Αγία Σιών (Αγιασώ) και πριν από τον δεκαπενταύγουστο επανέρχεται στο μοναστήρι για την μεγάλη γιορτή και το γνωστό πανηγύρι.

## Παραπομπές


Κατηγορία:Δήμος Καλαμάτας
Κατηγορία:Μάνη
Εστιατόριο

Το **εστιατόριο** είναι τόπος εστιάσεως. Τα πρώτα εστιατόρια εμφανίστηκαν τον 11ο αιώνα στην Κίνα, ενώ περίπου την ίδια περίοδο έκαναν την εμφάνισή τους και στον Ισλαμικό κόσμο. Στην Ευρώπη τα πρώτα εστιατόρια δημιουργήθηκαν τον 18ο αιώνα (πανδοχεία και ταβέρνες υπήρχαν από την αρχαιότητα, απευθύνονταν όμως κυρίως σε ταξιδιώτες και όχι στους μόνιμους κατοίκους της περιοχής). Απλές μορφές εστίασης είναι το μαγειρείο και η ταβέρνα, οι οποίες με αντίθεση του εστιατόριο δεν δουλεύουν το σύστημα *a la carte*, δηλαδή την επιλογή των γευμάτων από την κάρτα. Η ορολογία εστιατόριο χρησιμοποιείται και σε μορφές ταχείας εστίασης όπως τα Goody's και τα McDonald's.

Το παλαιότερο εστιατόριο σύμφωνα με το Βιβλίο Γκίνες είναι το Σομπρίνο δελ Μποτίν στη Μαδρίτη.

## Εξωτερικοί σύνδεσμοι

*
Κατηγορία:Χώροι εστίασης
Κατηγορία:Ορολογία διατροφής
Ευαγόρας Β΄

Ο **Ευαγόρας Β΄** ήταν Έλληνας βασιλιάς της αρχαίας Σαλαμίνας στην Κύπρο από το 360 π.Χ. έως το 351 π.Χ..

Ήταν γιος ή εγγονός του Ευαγόρα Α' και αδελφός ή γιος του Νικοκλή, τον οποίο και διαδέχτηκε. Ακολούθησε φιλοπερσική πολιτική και αρνήθηκε να συμμετάσχει στην Ιωνική επανάσταση, στην όποια πήραν μέρος όλες οι κυπριακές πόλεις με αρχηγό τον Ονήσιλο, οπότε ο λαός επαναστάτησε και ανακήρυξε βασιλιά τον Πνυταγόρα, εξορίζοντας τον Ευαγόρα. Ο Ευαγόρας κατέφυγε στην αυλή του Πέρση βασιλιά, με τη βοήθεια του οποίου επέστρεψε στην Κύπρο και πολιόρκησε τη Σαλαμίνα. Ο Πνυταγόρας με δόλο κατάφερε να κάνει τον Ευαγόρα να πέσει στη δυσμένεια του Πέρση βασιλιά και να επιστρέψει στα Σούσα. Ο Ευαγόρας ανέλαβε σατράπης της Σιδώνας, αλλά η βασιλεία του ήταν σύντομη, αφού και εκεί ο λαός επαναστάτησε. Έτσι, ο Ευαγόρας κατέφυγε στην Κύπρο, όπου συνελήφθη, καταδικάστηκε σε θάνατο και εκτελέστηκε. 

## Βιβλιογραφία
*Βάσσου Καραγιώργη, *Αρχαία Κύπρος*, Μορφωτικό ίδρυμα Εθνικής Τραπέζης, Αθήνα 1978

Κατηγορία:Βασιλείς της αρχαίας Σαλαμίνας Κύπρου
Κατηγορία:Αχαιμενίδες σατράπες
Πασίκυπρος της Ταμασσού

Ο **Πασίκυπρος** ήταν βασιλιάς της αρχαίας Ταμασσού στην Κύπρο το δεύτερο μισό του 4ου αιώνα π.Χ..

Αναφέρεται ότι ήταν ο τελευταίος βασιλιάς της Ταμασσού αφού πούλησε το βασίλειο του για 50 τάλαντα στον Φοίνικα βασιλιά του Κιτίου Πουµιάθονα. Όπως μας λέει ο Στράβωνας έκανε άσωτη ζωή και παίρνωντας τα 50 τάλαντα αποσύρθηκε στην Αμαθούντα όπου πέρασε τα υπόλοιπα χρόνια της ζωής του.

## Παραπομπές


Κατηγορία:Βασιλείς της αρχαίας Ταμασσού
Πυχαγιάρβι

Το **Πυχαγιάρβι** (1993 – 1995 Πυχασάλμι) είναι δήμος και πολίχνη της Φινλανδίας.

Βρίσκεται στη Βόρεια Οστροβόθνια, και υπάγεται στο διοικητικό διαμέρισμα Όουλου. Το Πυχαγιάρβι ιδρύθηκε το 1866, παίρνοντας το όνομά του από τη Λίμνη Πυχαγιάρβι, ενώ αναγνωρίστηκε επίσημα ως πόλη τον Ιανουάριο του 1993. Τα δυο άλλα κέντρα πληθυσμού του δήμου είναι το Πυχασάλμι και το Ρουοτάνεν.

Στο Πυχαγιάρβι βρίσκεται το ορυχείο Πυχασάλμι, το οποίο είναι το βαθύτερο ορυχείο της Ευρώπης.

Από το Πυχαγιάρβι καταγόταν ο Μάτι Γιουχάνι Σαάρι, γνωστός για τη δολοφονία 10 φοιτητών του Καουχαγιόκι, και τη μετέπειτα αυτοκτονία του, στις 23 Σεπτεμβρίου του 2008.
## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Ρεϊσγιάρβι

To **Ρεϊσγιάρβι** (Reisjärvi) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 3.162 κατοίκων (2003) και καλύπτει έκταση 502,33 τετραγωνικών χιλιομέτρων, από τα οποία 25,52 είναι νερό. Η πληθυσμιακή πυκνότητα είναι 6,6 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Ο δήμος αποτελείται από 14 χωριά, με κέντρο το χωριό Κεσκούστα. Διακρίνεται για τις λίμνες, μικρές γέφυρες και ποτάμια που υπάρχουν στην περιοχή.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα

Κατηγορία:Δήμοι της Φινλανδίας
Ουταγιάρβι

To **Ουταγιάρβι** (Utajärvi) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 3.263 κατοίκων (2003) και καλύπτει έκταση 1.736 τετραγωνικών χιλιομέτρων, από τα οποία 63,67 είναι νερό. Η πληθυσμιακή πυκνότητα είναι 2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Μέρος του δήμου καλύπτει η περιοχή Ροκούα, που αποτελεί δημοφιλή καλοκαιρινό και αθλητικό θέρετρο.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα

Κατηγορία:Δήμοι της Φινλανδίας
Φιάμε Ματαάφα Μουλινούου Β΄

Ο **Φιάμε Ματαάφα Φαουμουίνα Μουλινούου Β΄** (*Fiame Mata'afa Faumuina Mulinu’u II*, 5 Αυγούστου 1921 - 20 Μαΐου 1975) ήταν πολιτικός από τις Σαμόα. Υπήρξε πρώτος πρωθυπουργός της ανεξάρτητης χώρας, όταν εκείνη ονομαζόταν Δυτική Σαμόα. Τιμήθηκε με τον τίτλο του Διοικητή του Εξαίρετου Τάγματος της Βρετανικής Αυτοκρατορίας (*Commander of The Most Excellent Order of the British Empire*) . Το 1948 απέκτησε τον τοπικό τίτλο *Mata'afa*. Η σύζυγός του υπήρξε η πρώτη γυναίκα που εξελέγη βουλευτής στη χώρα του. Η κόρη του, Φιαμέ Ναόμι Ματαάφα, έγινε η πρώτη γυναίκα πρωθυπουργός στη χώρα, το 2021.

## Βιογραφία
Γεννήθηκε στις 5 Αυγούστου 1921 και ήταν απόγονος της περίφημης οικογένειας των Μαλιετόα. Κατείχε τον τίτλο *Tama Aiga Mata'afa*. Με τον τίτλο του *Φιάμε* εξελέγη βουλευτής στην εκλογική περιφέρεια της Λοτοφάγκα. Έγινε πρωθυπουργός για πρώτη φορά την 1η Οκτωβρίου 1959 μέχρι τον Φεβρουάριο του 1970 και στη συνέχεια επανήλθε στο αξίωμα, από το Μάρτιο του 1973 ως το θάνατό του. Υπήρξε ένας από τους θεμελιωτές του Συντάγματος της χώρας του.

Απεβίωσε εν ενεργεία, στις 20 Μαΐου του 1975. Η χήρα του, Λαουλού Ματαάφα, η οποία εκλεγόταν στην έδρα του, απεβίωσε τον Νοέμβριο του 2007 σε ηλικία 79 ετών.. Η κόρη του έγινε πρωθυπουργός το 2021, ενώ διετέλεσε υπουργός, με τελευταίο πρόσφατο χαρτοφυλάκιο εκείνο του Πολιτισμού (ως το 2006). Τον Ματαάφα διαδέχθηκε στην πρωθυπουργία ο Τουπούα Ταμασέσε Λεαλόφι Δ΄.

## Παραπομπές


Ματααφα
Κατηγορία:Διοικητές του Τάγματος της Βρετανικής Αυτοκρατορίας
Ταϊβαλκόσκι

thumb|200px|right|Το σπίτι όπου πέρασε τα παιδικά του χρόνια ο Κάλλε Παατάλο.
To **Ταϊβαλκόσκι** (Taivalkoski) είναι δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 4.869 κατοίκων (2003) και καλύπτει έκταση 2.657.50 τετραγωνικών χιλιομέτρων, από τα οποία 200.88 είναι νερό. Η πληθυσμιακή πυκνότητα είναι 2 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Από το Ταϊβαλκόσκι καταγόταν ο διάσημος συγγραφέας Κάλε Πάαταλο.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Στασίοικος Α΄

Ο **Στασίοικος** ήταν βασιλιάς του αρχαίου Μαρίου στην Κύπρο.

Διαδέχτηκε στον θρόνο τον Σασμά το 450 π.Χ. όταν ο Κίμων κατέλαβε το Μάριο και έδιωξε τον προηγούμενο βασιλιά που ακολουθούσε φιλοπερσική πολιτική. Ακολούθησε φιλοελληνική πολιτική, έχτισε νέο παλάτι σε μυκηναϊκό ρυθμό σε αντίθεση με το παλιότερο παλάτι που ήταν σε ανατολικό ρυθμό, επέβαλε τα ελληνικά ήθη στο βασίλειο του και έχτισε ναό της Αθηνάς σε λόφο έξω από την πόλη ορατό από μεγάλη απόσταση. Ο ναός έχει ανασκαφεί και έχουν βρεθεί πολλά αφιερώματα και αγάλματα της θεάς.

## Βιβλιογραφία
*Βάσσου Καραγιώργη, *Αρχαία Κύπρος*, Μορφωτικό ίδρυμα Εθνικής Τραπέζης, Αθήνα 1978

Κατηγορία:Βασιλείς του αρχαίου Μάριου
Ορυχείο Πυχασάλμι

Το **ορυχείο Πυχασάλμι** () είναι το βαθύτερο ορυχείο μετάλλου στην Ευρώπη, με βάθος 1.444 μέτρων. Βρίσκεται στον δήμο Πυχαγιάρβι της Φινλανδίας, στη Βόρεια Οστροβόθνια, στο διοικητικό διαμέρισμα Όουλου. Το εξορυσσόμενο μετάλλευμα περιέχει ψευδάργυρο (Zn), χαλκό (Cu), άργυρο (Ag) και χρυσό (Au).

Τα κυριότερα ορυκτά με οικονομική σημασία που ανευρίσκονται σε αυτό είναι ο γαληνίτης, ο αρσενοπυρίτης, ο χαλκοπυρίτης, ο μαγνητίτης, ο μαρκασίτης, ο σφαλερίτης και ο μολυβδαινίτης.

Το ορυχείο άνοιξε την 1 Μαρτίου του 1962 και καθώς ανακαλύπτονταν νέα κοιτάσματα μεταλλευμάτων, γινόταν όλο και βαθύτερο, φτάνοντας στο βάθος των 1.444 μέτρων το 2001. Μέχρι το 2003 είχαν εξορυχθεί 38,2 εκατομμύρια τόνοι μεταλλευμάτων με απόδοση 1,2% χαλκό, 3,1% ψευδάργυρο, 14,6 γραμμάρια αργύρου και 0,46 γραμμάρια χρυσού ανά τόνο. Εκτιμάται ότι υπάρχουν ακόμη 15,6 εκατομμύρια τόνοι μεταλλεύματος διαθέσιμα προς εκμετάλλευση.

Στο ορυχείο υπάρχει επίσης η βαθύτερη σάουνα του κόσμου, 1440 μέτρα υπό το έδαφος.

## Παραπομπές


Κατηγορία:Ορυχεία
Κατηγορία:Φινλανδία
Στασίοικος Β΄

Ο **Στασίοικος** ήταν ο τελευταίος βασιλιάς του αρχαίου Μαρίου στην Κύπρο.

Βοήθησε τον Μέγα Αλέξανδρο μαζί με τους άλλους κύπριους βασιλείς στην πολιορκία της Τύρου. Μετά τον θάνατο του Μεγάλου Αλεξάνδρου υποστήριξε το βασιλικό οίκο της Μακεδονίας και ήρθε σε πολεμική αντιπαράθεση με τις πόλεις Σαλαμίνα , Πάφος, Σόλοι και Αμαθούντα  που υποστήριζαν τον Πτολεμαίο. Ο Περδίκκας έστειλε βοήθεια στο πολιορκημένο Μάριο και μετά τον θάνατο ο Ευμένης. Όταν όμως ο Ευμένης σκοτώθηκε ο Πτολεμαίος έστειλε τον αδελφό του, Μενέλαο, με μεγάλο στρατό αναγκάζοντας τον Στασίοικο να συνθηκολογήσει.

Ο Μενέλαος καταδίκασε σε θάνατο και εκτέλεσε τον Στασίοικο, κατέστρεψε το Μάριο και μετέφερε τους κατοίκους του στη Πάφο. 

## Βιβλιογραφία


Κατηγορία:Βασιλείς του αρχαίου Μάριου
Ασόκα Τσάκρα

[right|thumb|200px|Το Ασόκα Τσάκρα όπως απεικονίζεται στην [Σημαία της Ινδίας|Ινδική σημαία.]]
Το **Ασόκα Τσάκρα** (*Τροχός του Ασόκα*) είναι μια απεικόνιση του Νταρματσάκρα, του αποκαλούμενου "Τροχού του Ντάρμα" (στα Σανσκριτικά Τσάκρα αποκαλείται ο τροχός). Ο τροχός του Ασόκα έχει **24** ακτίνες.

Το σύμβολο χρησιμοποιούνταν ευρύτατα κατά την αρχαιότητα στην Ινδία και έχει βρεθεί σε πολλά ερείπια από την εποχή της βασιλείας του Ασόκα (273-232 π.Χ.). Δύο από τις πιο χαρακτηριστικές εμφανίσεις του βρίσκονται στο *Στύλο του Ασόκα* και στο *Κιονόκρανο με Λιοντάρια του Ασόκα*.

Η πιο γνωστή χρήση του στη σημερινή εποχή είναι στο κέντρο της σημαίας της Ινδίας (υιοθετήθηκε στις 22 Ιουλίου του 1947) όπου απεικονίζεται με σκούρο μπλε χρώμα σε λευκό φόντο. Αντικατέστησε το σύμβολο του *Τσάκρα* (κινούμενος τροχός) που χρησιμοποιούνταν στην Ινδική σημαία πριν την ανεξαρτησία. Το σύμβολο βρίσκεται επίσης στη βάση του Κιονόκρανου του Ασόκα που αποτελεί το Εθνόσημο της Ινδίας.

[thumb|200px|Το κιονόκρανο του Ασόκα που ανεγέρθη το 250 π.Χ. περίπου και βρίσκεται στην κορυφή του στύλου του Ασόκα. Η παράσταση που έχει στην κορυφή της τρία [λιοντάρι|λιοντάρια συμπληρώνεται με την εικόνα του αλόγου, που συμβολίζει την ταχύτητα, και του ταύρου, που συμβολίζει την σκληρή δουλειά, αποτελεί το εθνικό έμβλημα της Ινδίας.]]
## Ιστορία
Το Ασόκα Τσάκρα δημιουργήθηκε την περίοδο της βασιλείας του αυτοκράτορα Ασόκα. Η σανσκριτική λέξη Τσάκρα εκτός από τροχός, σημαίνει κύκλος και αυτοεπαναλαμβανόμενη διεργασία. Η διεργασία συμβολίζει τον κύκλο του χρόνου και την αλλαγή που επέρχεται στο σύμπαν.

Οι εικοσιτέσσερις ακτίνες αντιπροσωπεύουν εικοσιτέσσερις αρετές:
# Αγάπη
# Θάρρος
# Υπομονή
# Γαλήνη
# Αγαθότητα
# Καλοσύνη
# Πίστη
# Ευγένεια
# Αυτοέλεγχος
# Ανιδιοτέλεια
# Αυτοθυσία
# Ειλικρίνεια
# Ηθική
# Δικαιοσύνη
# Έλεος
# Προσήνεια
# Ταπεινότητα
# Συμπόνια
# Συμπάθεια
# Θεία γνώση
# Θεία σοφία
# Θεία αρετή
# Σεβασμός και φόβος θεού
# Ελπίδα, εμπιστοσύνη και πίστη στην αγαθή φύση του θεού

## Δείτε επίσης
* Σημαία της Ινδίας
* Εθνόσημο της Ινδίας

## Εξωτερικοί σύνδεσμοι
* Εικόνες του περίφημου κιονόκρανου του Ασόκα από το μουσείο Σαρνάθ

Κατηγορία:Πολιτισμός της Ινδίας
Κατηγορία:Σύμβολα
Τάλα Σαμόα

Το **τάλα** (tala, στη σαμοανή γραφή: *Samoa tālā *) είναι το νόμισμα των Σαμόα. Υποδιαιρείται σε 100 *σένε* (sene). Τα ονόματα είναι σαμοανές λέξεις για τα αγγλικά *dollar* και *cent*.

Το εν λόγω νόμισμα εισήχθη το 1967. Μέχρι εκείνη την περίοδο, το νησιωτικό κράτος χρησιμοποιούσε τη Λίρα Δυτικών Σαμόα και είχε κέρματα από τη Νέα Ζηλανδία, όμως δικά της χαρτονομίσματα. Το τάλα αντικατέστησε τη λίρα σε ισοτιμία των 2 τάλα προς 1 λίρα και για το λόγο αυτό ήταν ίσο σε αξία με το Δολάριο Νέας Ζηλανδίας. Το νόμισμα παρέμεινε ίσο σε αξία με το νεοζηλανδικό δολάριο ως το 1975.

Συνήθως για το τάλα χρησιμοποιείται το σύμβολο WS$, παρ' όλο που τα SAT, ST και T επίσης εμφανίζονται να είναι σε χρήση. Μερικές φορές τα στοιχεία αναγράφονται με το σύμβολο του δολαρίου μπροστά και το "τάλα" να ακολουθεί—π.χ. $100 tala.

## Κέρματα
Το 1967 εισήχθησαν κέρματα σε αξίες του 1 και των 2, 5, 10, 20 και των 50 σένε. Με εξαίρεση τα χάλκινα νομίσματα του 1 και των 2 σένε, όλα τα υπόλοιπα νομίσματα ήταν χαλκονικέλινα. Κέρματα του 1 τάλα κατασκευασμένα από αλουμίνιο και χαλκό κυκλοφόρησαν το 1984.

## Τραπεζογραμμάτια
Επίσης το 1967, η *Τράπεζα των Δυτικών Σαμόα* εισήγαγε χαρτονομίσματα του 1 και των 2 και 10 τάλα. Το 1980 προστέθηκαν τα τραπεζογραμμάτια των 5 τάλα και την ίδια χρονιά την έκδοση των τραπεζογραμματίων ανέλαβε η *Νομισματική Επιτροπή των Δυτικών Σαμόα*. Το 1984 τα χαρτονομίσματα του 1 τάλα αντικαταστάθηκαν από κέρματα και εισήχθησαν χαρτονομίσματα των 20 τάλα. Το 1985 τυπώθηκαν τα πρώτα χαρτονομίσματα των 2, 5 και των 10 τάλα από την *Κεντρική Τράπεζα των Σαμόα* , για να ακολουθήσουν τα τραπεζογραμμάτια των 50 και των 100 τάλα το 1990. Στα τέλη του 2005 κυκλοφόρησαν μερικά νέα χαρτονομίσματα. Μια νέα σειρά σε αξίες από 5 ως 100 τάλα κυκλοφόρησε την 1η Αυγούστου του 2008. 

## Παραπομπές


## Εξωτερικοί σύνδεσμοι
* Συλλεκτικό νόμισμα
* Ιστορικά τραπεζογραμμάτια των Σαμόα

Ταλα
Κατηγορία:Σαμόα
Ρουαγιάν

300px|thumb|right
Η **Ρουαγιάν** (Γαλλικά: *Royan*) είναι γαλλική πόλη και κοινότητα (commune), που ανήκει στο νομό Σαράντ-Μαριτίμ, της περιοχής της Νέας Ακουιτανίας. Διαθέτει περίπου 17 000 κατοίκους και βρίσκεται στο δυτικό τμήμα της Γαλλίας, σε απόσταση 500 χιλιομέτρων από το Παρίσι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Πουατού-Σαράντ
Τουπούα Ταμασέσε Λεαλόφι Δ΄

Ο **Τουπούα Ταμασέσε Λεαλόφι Δ΄ **΄(*Tui Ātua Tupua Tamasese Lealofi IV*,  8 Μαΐου 1922 – 9 Ιουλίου 1983)  ήταν ο δεύτερος πρωθυπουργός της Σαμόα από τις 25 Φεβρουαρίου 1970 έως τις 20 Μαρτίου 1973 και ξανά από τις 21 Μαΐου 1975 έως τις 24 Μαρτίου 1976.  Κατείχε τον τίτλο του *Tupua Tamasese*, έναν από τους τέσσερις κύριους τίτλους της Σαμόα (το *Tama-a-Aiga*) από το 1965 μέχρι το θάνατό του το 1983.

## Βιογραφία
Ο Λεαλόφι γεννήθηκε στην Άπια τον Μάιο του 1922 και ήταν ο μεγαλύτερος γιος του ηγέτη του κινήματος Μάου Τουπούα Ταμασέ Λεαλόφι Γ', ο οποίος σκοτώθηκε από την αστυνομία της Νέας Ζηλανδίας το 1929.  Αφού σπούδασε στο σχολείο των Μαριστών Αδερφών και στο γυμνάσιο της Μαλίφα, παρακολούθησε την Ιατρική Σχολή των Φίτζι μεταξύ 1940 και 1945, αποκτώντας τα προσόντα ως ιατρός.  Στη συνέχεια εργάστηκε ως γιατρός στο υπουργείο Υγείας.  Το 1965 έγινε *Tupua Tamasese* μετά τον θάνατο του θείου του, Τουπούα Ταμασέσε Μεαόλε. Αυτό του έδωσε το δικαίωμα να γίνει μέλος του Συμβουλίου των Αντιπροσώπων, στο οποίο εξελέγη το 1968. 

Το 1970 παραιτήθηκε από το Συμβούλιο των Αντιπροσώπων για να διεκδικήσει μια έδρα στις εκλογές για τη Νομοθετική Συνέλευση και εξελέγη στην εκλογική περιφέρεια Anoamaa East. Μετά τις εκλογές, εξελέγη πρωθυπουργός, νικώντας στον τρίτο γύρο της ψηφοφορίας τον κάτοχο του αξιώματος Φιάμε Ματαάφα.  Ωστόσο, μετά τις εκλογές του 1973 αποκλείστηκε στον πρώτο γύρο της ψηφοφορίας για την πρωθυπουργία και τον διαδέχθηκε ο Ματαάφα. Ο Ματαάφα τον διόρισε στη συνέχεια υπουργό Δικαιοσύνης.

Ο Ματαάφα πέθανε το 1975 και ο Λεαλόφι διορίστηκε από τον τότε αρχηγό του κράτους, Μαλιετόα Τανουμαφίλι Β΄, ως αντικαταστάτης του. Μετά τις εκλογές του 1976 ηττήθηκε στην ψηφοφορία για πρωθυπουργό από τον ξάδερφό του, Τουπουόλα Έφι . Στη συνέχεια παραιτήθηκε από τη Νομοθετική Συνέλευση και εξελέγη εκ νέου στο Συμβούλιο των Αντιπροσώπων. 

Ο Λεαλόφι πέθανε στη Ματαούτου στο νησί Ουπόλου τον Ιούλιο του 1983 σε ηλικία 61 ετών 

## Παραπομπές


Λεαλοφι
Κιχλίδες

thumb|right|150px| Πτερόφυλλον το σκαλικόν (Pterophyllum scalare)
Οι **Κιχλίδες** (*Cichlidae*) αποτελούν μεγάλη οικογένεια ψαριών των γλυκών νερών κυρίως των τροπικών χωρών που μοιάζουν πολύ με τις πέρκες. Ζουν σε λίμνες και ποταμούς της Αφρικής, της Μέσης Ανατολής, της Ινδίας και της τροπικής Αμερικής. Οι Κιχλίδες είναι ψάρια σαρκοφάγα ή φυτοφάγα και μερικά είδη αυτών παρουσιάζουν κατά την αναπαραγωγή εμφανείς σεξουαλικές διαφορές, (αρσενικά - θηλυκά), που εξαφανίζονται στη συνέχεια.

Κάποια είδη του γένους «Τιλάπια» (Tilapia) αποτελούν σημαντικό είδος ιχθυοτροφίας για τον εμπλουτισμό των αφρικανικών λιμνών και κάλυψη αναγκών της τοπικής διατροφής των παρόχθιων αφρικανικών λαών και όχι μόνο.

Οι τιλαπίες αυξάνονται σχετικά γρήγορα, πολλαπλασιάζονται σε ηλικία 10 – 11 μηνών όπου το μήκος τους φθάνει τα 20 εκ. και το βάρος τους τα 150 γρ. Χαρακτηριστικά είδη του γένους αυτού είναι η «Τιλάπια η νειλοτική», (Tilapia nilotica), που απαντά στον Νείλο, η «Τιλάπια η γαλιλαία», (Tilapia galilea), που απαντά στη Μέση Ανατολή, και η «Τιλάπια η μακρόχειρ» (Tilapia macrochir), που όλα τρέφονται με μικρότερα ψάρια, ενώ τα θηλυκά αυτών επωάζουν τ΄ αυγά τους μέσα στο στόμα τους. Αντίθετα τα είδη «Τιλάπια η ζίλλειος» (Tilapia zilli), και «Τιλάπια η μελανόπλευρος», (Tilapia melanopleura), είναι χορτοφάγα και τα θηλυκά δεν επωάζουν τ΄ αυγά τους με τον παραπάνω τρόπο.

Στην οικογένεια των Κιχλίδων ανήκουν και πολλά είδη περιζήτητα για οικιακά ενυδρεία, όπως το είδος «Πτερόφυλλον το σκαλικόν», (Pterophyllum scalare) που φέρει στο σώμα του τρεις χαρακτηριστικές κάθετες μαύρες ραβδώσεις, (μία στο κεφάλι, μία περί τα στηθικά πτερύγια και μία μεγάλη που καταλήγει στις πίσω άκρες του ραχιαίου και κοιλιακού πτερυγίων), κάνοντάς το πολύ διακοσμητικό ψάρι.

Άλλα γένη της οικογένειας των Κιχλιδών είναι ο «Γεωφάγος», (Geophagus), ο «Ήρως», (Heros), η «Κίχλη», (Cichla), ο «Λαμπρολόγος» , (Lamprologus), η «Παρατιλάπια», (Paratilapia), κ.ά.

## Ταξινόμηση
Οι Κιχλίδες ανήκουν στην υπόταξη των Περκοειδών.

## Πηγές


## Εξωτερικοί σύνδεσμοι
* 

Κατηγορία:Οικογένειες ψαριών
Κατηγορία:Περκόμορφα
Κατάλογος χημικών στοιχείων

## Αναφορές και σημειώσεις


## Πηγές
# Sargent-Welch Scientific Company.
# IUPAC


χημικων στοιχειων
Λουτιανίδες

Οι **Λουτιανίδες** (Lutjanidae) αποτελούν οικογένεια ψαριών των θερμών θαλασσών στην οποία ανήκουν περισσότερα από 300 είδη, το μήκος των οποίων φθάνει περί τα 40 εκ.. Είναι τα κατεξοχήν ψάρια του βυθού (βυθόψαρα και πετρόψαρα) του Κόλπου του Μεξικού. Το σώμα τους είναι ελαφρά πεπιεσμένο και σκεπάζεται με μέτρια δαντελωτά λέπια. Το στόμα τους είναι αρκετά μεγάλο με δυνατούς κυνόδοντες. Φέρουν στο σώμα τους κίτρινες οριζόντιες γραμμές ή βούλες. Πολλά είδη της οικογένειας αυτής αλλάζουν χρώμα ανάλογα με το περιβάλλον όπου βρίσκονται. Μετακινούνται κατά κοπάδια και είναι όλα εδώδιμα.

Επίσης μερικά είδη της αυτής οικογένειας γίνονται αρκετά μεγάλα και φέρουν κόκκινες ή ροζ κηλίδες στα πτερύγια. Κυριότερα είδη της οικογένειας αυτής είναι ο «Ωκύουρος ο χρύσουρος» (Ocyurus chrysurus), που ζει κοντά σε υφάλους και αναγνωρίζεται από τη διχαλωτή ουρά του,  ο «Λουτιάνος ο άπους» (Lutjanus apodus), που φέρει κίτρινα ή πορτοκαλί πτερύγια με έντονο κόκκινο χρώμα στο κεφάλι του, ο «Λουτιάνος του Μπλάκφορντ» (Lutjanus blackfordi) κ.ά. που είναι περιζήτητα για το κρέας τους.

## Ταξινόμηση
Οι Λουτιανίδες ανήκουν στην υπόταξη των Περκοειδών.

## Πηγές


Κατηγορία:Οικογένειες ψαριών
Κατηγορία:Περκόμορφα
Αγγελική Λαΐου

Η **Αγγελική Λαΐου** (6 Απριλίου 1941 - 11 Δεκεμβρίου 2008) ήταν Ελληνίδα καθηγήτρια και ακαδημαϊκός. Υπήρξε η δεύτερη γυναίκα που εξελέγη μέλος της Ακαδημίας Αθηνών, μετά την Γαλάτεια Σαράντη και πριν την Κική Δημουλά.

## Βιογραφία
H καταγωγή της ήταν από τον Άγιο Γεώργιο Βοιωτίας. Γεννήθηκε το 1941 στην Αθήνα. Σπούδασε στη Φιλοσοφική Σχολή του Πανεπιστημίου Αθηνών και κατόπιν συνέχισε τις σπουδές της στις ΗΠΑ. Το 1966 αναγορεύτηκε διδάκτορας του Πανεπιστημίου Χάρβαρντ.

Διετέλεσε καθηγήτρια των Πανεπιστημίων Ρούτγκερς, Πρίνστον, Σορβόννης, Κολλέγιο της Γαλλίας *(College de France)*, καθώς και καθηγήτρια ιστορίας του Πανεπιστημίου Χάρβαρντ και διευθύντρια του Κέντρου Βυζαντινών Ερευνών (Dumbarton Oaks) του ίδιου Πανεπιστημίου. Ήταν μέλος της *[[Αμερικανική Ακαδημία Μεσαιωνική Ιστορίας|Ακαδημίας Μεσαιωνικής Ιστορίας της Αμερικής]] (Medieval Academy of America)*, της *[[Αμερικανική Ακαδημία Τεχνών και Επιστημών|Αμερικανικής Ακαδημίας Τεχνών και Επιστημών]] (American Academy of Arts and Sciences)*, της *[[Ευρωπαϊκή Ακαδημία|Ευρωπαϊκής Ακαδημίας]] (Academia Europaea)* και αντεπιστέλλον μέλος της *[[Ακαδημία Επιγραφών και Γραμμάτων|Ακαδημίας Επιγραφών και Γραμμάτων]] (Académie des Inscriptions et Belles Lettres)*.

Το 1998 εξελέγη τακτικό μέλος της Ακαδημίας Αθηνών. Την περίοδο 2000-2002 διετέλεσε βουλευτής Επικρατείας με το ψηφοδέλτιο του ΠΑΣΟΚ και κατόπιν αναπληρωτής υπουργός Εξωτερικών στην Κυβέρνηση Σημίτη. Τιμήθηκε με τον Ταξιάρχη του Τάγματος της Τιμής. Άφησε πλούσιο συγγραφικό έργο.

Προσεβλήθη από καρκίνο και πέθανε στις 11 Δεκεμβρίου του 2008, σε ηλικία 67 ετών, στη Βοστώνη.
## Εργογραφία
* 
* 
* 
* 
* 
* 
* 
* 
* 
* , (ελλ. εκδ. *Οικονομική Ιστορία του Βυζαντίου*, 2006, ΜΙΕΤ)
## Παραπομπές

## Πηγές
* 
* Angeliki Laiou: Influential and highly regarded scholar of Byzantium Cécile Morrisson, Independent, 26-03-2009
* Βιογραφικό σημείωμα, από το ΑΠΕ
* Σελίδα της Αγγελικής Λαΐου, στη βάση δεδομένων Βιβλιονέτ
* Cécile Morrisson and Alice-Mary Talbot, «Angeliki E. Laiou 1941–2008»*, Dumbarton Oaks Papers,* 63,  2011, pp.1-14.
* P. Vocotopoulos, G. Dagron, J. Koder, A. Mary Talbot, D. Kiritsis, N. Chatzidakis, “*Εκδήλωσις εις μνήμην της Ακαδημαϊκού Αγγελικής Λαίου (1941- 2008),* 15 Δεκεμβρίου 2009, Celebration in Memory of Angeliki Laiou (1941- 2008)”, in  *Praktika tis Akadimias Athinon (PAA),* Athens 2009, vol. 84, II, pp. 243- 293.

## Εξωτερικοί σύνδεσμοι
* Συνέντευξη της Αγγελικής Λαΐου, στην εκπομπή «Στα Άκρα» της ΝΕΤ, το 2008

Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Μέλη της Ακαδημίας Αθηνών
Κατηγορία:Μέλη της Academia Europaea
Κατηγορία:Έλληνες βυζαντινολόγοι
Κατηγορία:Ταξιάρχης του Τάγματος της Τιμής
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Υποδομή Χωρικών Πληροφοριών

Η **Υποδομή Χωρικών Πληροφοριών** (αγγλικά:Spatial Data Infrastructure) είναι ένα πληροφορικό σύστημα που περιέχει εργαλεία για την διαχείριση χωρικών δεδομένων. Τα εργαλεία είναι τα εξής:

* Ένας κατάλογος μεταδεδομένων
* Ένας viewer  (οπτική παρουσίαση) χωρικών δεδομένων
*Υπηρεσίες διαδικτύου

Η ΥΧΠ είναι είναι διαθέσιμη ανά πάσα στιγμή στο διαδίκτυο. Επιτρέπει:
* την ανάγνωση
* την σύνταξη 
* την ανταλλαγή
* την εμφάνιση
των χωρικών δεδομένων και μεταδεδομένων.

Η Υποδομή Χωρικών Πληροφοριών παρέχει δεδομένα προαιρετικά λόγω της on-line διάθεσης. Εξειδικεύεται στην ανταλλαγή και στην σύνδεση με τις άλλες ευρωπαϊκές υποδομές που συμμορφώνονται στην οδηγία INSPIRE.

Οι ανταλλαγές πληροφοριών συμμορφώνονται με :
*τα πρότυπα ISO 19115
*τα πρότυπα μεταδεδομένων
*τα πρότυπα του OGC για την λειτουργικότητα των υπηρεσιών διαδικτύου. 

Οι **υπηρεσίες διαδικτύου** (WMS : Web Map Service, WFS : Web Feature Service) σε μια **ΥΧΠ** επιτρέπουν την  ανάγνωση των δεδομένων χωρίς να απαιτείται η χρήση της βάσης αρχείων δεδομένων.

Η ανάγνωση μεταδεδομένων γίνεται μέσω του **καταλόγου μεταδεδομένων on-line**. Η αναζήτηση μεταδεδομένων γίνεται με λέξεις κλειδιά. Η εμφάνιση των μεταδεδομένων δίνει πληροφορίες σχετικά με το ποιος τα δημιούργησε και ποιος τα εξέδωσε. Ο **κατάλογος** επιτρέπει την εμφάνιση των δεδομένων σε viewer της **υποδομής**,  απευθείας.

Η αρχιτεκτονική της **[[υποδομής χωρικών πληροφοριών]]** σέβεται τις προδιαγραφές της **οδηγίας [[INSPIRE]]**. Τα πρότυπα για τα μεταδεδομένα είναι ISO και Dublin Core, ενώ τα πρότυπα των υπηρεσιών διαδικτύου είναι από  OGC (www.opengeospatial.org).

## Τα πλεονεκτήματα μιας Υποδομής Χωρικών Πληροφοριών

*Η συλλογή και δημιουργία δεδομένων θεωρούνται οι πλέον δαπανηρές εργασίες που αφορούν στην κατασκευή έργων  σχετικών με  την διαχείριση εδαφών, προκειμένου τα δεδομένα να είναι καλής ποιότητας και αξιόπιστα. 

*Η τοποθέτηση μιας **Υποδομής Χωρικών Πληροφοριών** επιτρέπει την συλλογή και αποθήκευση δεδομένων σε συγκεκριμένη πύλη (portal), διευκολύνοντας τον εκάστοτε χρήστη να πάρει στοιχεία για οτιδήποτε τον ενδιαφέρει από μία πηγή που θεωρείται η πλέον αξιόπιστη. 

*Επιπλέον, διευκολύνεται η ανταλλαγή πληροφοριών χωρίς να απαιτείται να προηγηθούν περιττές συμβάσεις μεταξύ των εμπλεκόμενων φορέων και έτσι παραλείπεται η γραφειοκρατία.  Η **ΥΠΧ** θεωρείται επένδυση,  διότι η αγορά της γίνεται μια φορά από τους αρμόδιους φορείς και χρησιμοποιείται επ’ αορίστου, καθιστώντας την προσιτή σε οποιονδήποτε ενδιαφέρεται να πληροφορηθεί από αυτήν. 

## Πήγες

* http://www.idee.es/
* https://web.archive.org/web/20080620042332/http://sdi.grisi.org/
* https://web.archive.org/web/20060404045315/http://eu-geoportal.jrc.it/
* http://www.gsdi.org 

  
Κατηγορία:Γεωπληροφορική
Συναίσθημα

**Συναίσθημα** είναι μια σύνθετη υποκειμενική συνειδητή εμπειρία: ο συνδυασμός νοητικών και ψυχοσωματικών καταστάσεων, δεν εκφράζεται ως απλή αίσθηση, αλλά ως κάτι βαθύ, εσωτερικό, που επιδρά στο σώμα (π.χ. καρδιακός ρυθμός) και την «ψυχή» του ατόμου, και σχεδόν πάντα εκφράζεται (στο πρόσωπο, στη φωνή, στη στάση του σώματος) και είναι παρατηρήσιμο από τους άλλους.

Το συναίσθημα συναντάται σε όλα τα θηλαστικά, όχι μόνο στον άνθρωπο. Είναι αποτέλεσμα περίπλοκων ορμονικών επιδράσεων και του ασυνείδητου νου. Τα συναισθήματα είναι πολύ δύσκολο να ελέγχονται, με συνειδητή προσπάθεια. Προκαλούν την αλλαγή συμπεριφοράς στα θηλαστικά ανάλογα με την κατάσταση στην οποία αυτά βρίσκονται. Στον άνθρωπο τα συναισθήματα πολλές φορές γίνονται αιτία να μη μπορεί να ζει κανείς με λογικά αποδεκτό τρόπο.

## Διαχωρισμός

Έχουν διατυπωθεί αμέτρητες θεωρίες και ταξινομήσεις των συναισθημάτων από διάφορους ερευνητές. Ένας από τους γνωστότερους διαχωρισμούς είναι αυτός του Πάροτ στην έρευνα των συναισθημάτων.

### Θεωρία των συναισθημάτων του Πάροτ, 2001

Ο Ο. Γκέροντ Πάροτ διατύπωσε το 2001 μία θεωρία που αποτελούνταν από δενδροειδή κατάλογο, ο οποίος διείσδυε και σε βαθύτερα συναισθήματα. Αυτός ο κατηγοριοποιημένος κατάλογος περιλαμβάνει πάνω από 100 συναισθήματα - ταξινομημένα όπως φαίνεται στον παρακάτω πίνακα:  

## Παραπομπές


## Εξωτερικοί σύνδεσμοι
* 
*
Λέσβος ΙΙ (αντιτορπιλικό)

Το **Λέσβος ΙΙ** ήταν αντιτορπιλικό τύπου 'Μ'.

Το Λέσβος ΙΙ ήταν ένα από τα 4 παραγγελθέντα πλοία της Ελληνικής Κυβέρνησης (1914) στην Αγγλία που δεν παραδόθηκαν ποτέ λόγω της έναρξης του Α’ Παγκοσμίου Πολέμου, κρατήθηκαν από τους Βρετανούς μαζί με τις προκαταβολές που είχε αποδώσει το Ελληνικό Κράτος. 445.435 δραχμές για το ‘Σάμος ΙΙΙ’, 445.337 δραχμές για το ‘ΛΕΣΒΟΣ’, 519.561 δραχμές για το ‘ΧΙΟΣ’, και 408.191 δραχμές για το ‘Σάμος ΙΙΙ’. 
Ιδίου τύπου πλοία ‘Χίος ΙΙΙ’, ‘Κρήτη ΙΙΙ’, ‘Λέσβος ΙΙ’, και ‘Σάμος ΙΙΙ’.

Τα αναφερόμενα πλοία έδρασαν στον Α’ Παγκοσμίου πολέμου και ένα από αυτά βυθίστηκε στην διάρκεια πολεμικών επιχειρήσεων.
Το ‘Κρήτη ΙΙΙ’ μετονομάστηκε σε ‘ΜΕΙΔΙΑ’, το ‘Λέσβος ΙΙ’, σε ‘ΜΕΔΟΥΣΑ’, το ‘ΧΙΟΣ’ σε ‘MELAMBUS’, και το ‘ΣΑΜΟΣ’ σε ‘MELPOMENE’.

Κατηγορία:Ελληνικά αντιτορπιλικά
Νικοκρέων

Ο **Νικοκρέων** , (330 π.Χ. - 311/310 π.Χ. ), ήταν ο τελευταίος βασιλιάς της αρχαίας Σαλαμίνας στην Κύπρο.
## Βιογραφία
Ήταν γιος και διάδοχος του Πνυταγόρα. Ήταν ένας από του βασιλείς της Κύπρου που βοήθησαν τον Μέγα Αλέξανδρο στην πολιορκία της Τύρου, όπως μας αναφέρει ο Πλούταρχος ο Αλέξανδρος διοργάνωσε στη Φοινίκη τραγικούς αγώνες με χορηγούς τον Νικοκρέοντα και τον Πασίκυπρο των Σόλλων, ο Νικοκρέων φιλοξένησε τον τραγικό ηθοποιό *Θεσσαλό* , διάσημος στην εποχή του, ό οποίος όμως έχασε στον διαγωνισμό από τον Αθηνόδωρο του Πασίκυπρου. Σε ένα από αυτά τα γλέντια που διοργάνωσε ο Νικοκρέων για τον Αλέξανδρο παρευρέθηκε κάποια φορά και ο φιλόσοφος Ανάξανδρος, όταν ο Αλέξανδρος τον ρώτησε για το γλέντι αυτός απάντησε με υποτιμητικό λόγο για τον Νικοκρέοντα. Σε κάποιο ταξίδι του βρέθηκε στην αυλή του Νικοκρέοντα ο οποίος τον συνέλαβε και διέταξε να του κόψουν τη γλώσσα, ο φιλόσοφος όμως τη δάγκωσε και αφού την έκοψε μόνος του την έφτυσε στο πρόσωπό του, τέλος ο Νικοκρέων τον θανάτωσε βάζοντάς τον σε ένα γουδί λιώνοντας τον ζωντανό. 

Ο Νικοκρέων σε επιγραφή που βρέθηκε αναφέρεται σαν χορηγός των Ηραίων αθλητικών αγώνων στο Άργος.

Μετά τον θάνατο του Αλεξάνδρου και στον πόλεμο των διαδόχων υποστήριξε τον Πτολεμαίο μαζί με τους βασιλιάδες της Πάφου, της Αμαθούντας και των Σόλων. Τα τέσσερα αυτά βασίλεια διεξήγαγαν πολεμικές επιχειρήσεις κατά των άλλων κυπριακών βασιλείων που τάχτηκαν με το πλευρό του Αντίγονου. Όλες οι πόλεις πολιορκήθηκαν στενά και καταλήφθηκαν εκτός το Μάριο που συνθηκολόγησε, ο Νικοκρέων μαζί με τον βασιλιά της Πάφου ήταν οι μόνοι που διατήρησαν την εξουσία τους και ενσωμάτωσαν στα βασίλεια τους και τις υπόλοιπες Κυπριακές πόλεις. 

## Παραπομπές


Κατηγορία:Βασιλείς της αρχαίας Σαλαμίνας Κύπρου
Κατηγορία:Αλέξανδρος ο Μέγας
Πασίκυπρος

Με το όνομα ** Πασίκυπρος** είναι γνωστοί δύο αρχαίο βασιλείες στην Κύπρο.
*Πασίκυπρος των Σόλων
*Πασίκυπρος της Ταμασσού
Πασίκυπρος των Σόλων

Ο ** Πασίκυπρος** ήταν βασιλιάς των αρχαίων Σόλων στην Κύπρο

Ήταν ένας από του βασιλείς της Κύπρου που βοήθησαν τον Μέγα Αλέξανδρο στην πολιορκία της Τύρου στέλνοντας του πλοία. Επίσης ο Πλούταρχος μας αναφέρει, ο Αλέξανδρος διοργάνωσε στη Φοινίκη τραγικούς αγώνες με χορηγούς τον Νικοκρέων και τον Πασίκυπρο, οι δύο βασιλείς φιλοξένησαν από ένα διάσημο τραγικό ηθοποιό της εποχής, ο Νικοκρέων φιλοξένησε τον  *Θεσσαλό* , και ο Πασίκυπρος τον Αθηνόδωρο . Στον διαγωνισμό που ακολούθησε οι κριτές επέλεξαν νικητή τον  Αθηνόδωρο .

Μετά τον θάνατο του Αλεξάνδρου και στον πόλεμο των διαδόχων υποστήριξε τον Πτολεμαίο μαζί με τους βασιλιάδες της Πάφου, της Αμαθούντας και της Σαλαμίνας. Τα τέσσερα αυτά βασίλεια διεξήγαγαν πολεμικές επιχειρήσεις κατά των άλλων κυπριακών βασιλείων που τάχτηκαν με το πλευρό του Αντίγονου.

## Αναφορές


Κατηγορία:Βασιλείς των αρχαίων Σόλων Κύπρου
Κέρλινγκ

thumb

Το **κέρλινγκ** (*curling*) είναι ομαδικό άθλημα, που παρουσιάζει ομοιότητες με τα παιχνίδια bowls και shuffleboard. Παίζεται από δύο ομάδες, αποτελούμενες από μία τετράδα παικτών η καθεμιά σε ένα ορθογώνιο στρώμα από πάγο, ο οποίος είναι παρασκευασμένος με ιδιαίτερη προσοχή. Οι ομάδες γυρίζουν σέρνοντας στον πάγο βαριές πέτρες με λεία επιφάνεια από γρανίτη με σειρά ομόκεντρων κύκλων προς το στόχο τους, που ονομάζεται "σπίτι" (*house*). Δύο άτομα με σκούπες συνοδεύουν τους συμπαίκτες. Το σκούπισμα εξυπηρετεί στο να λειανθεί ο πάγος από τους πολλούς μικρούς κρυστάλλους που εμποδίζουν την πέτρα να ολισθαίνει. Κάθε αγώνας περιλαμβάνει 10 innings (ή ends). Για κάθε πέτρα που είναι πιο κοντά στον μπλε, κεντρικό κύκλο (tee) κερδίζει ένα πόντο η κάθε ομάδα. Στόχος είναι να φέρει η ομάδα τις περισσότερες πέτρες κοντά στο κέντρο. 
Η περίπλοκη φύση του αθλήματος έκανε ορισμένους να αναφέρονται σε αυτό ως "σκάκι πάνω στον πάγο". 

## Ιστορικά στοιχεία
thumb|left|200px|Curling StonesΠατρίδα του κέρλινγκ θεωρείται η Σκωτία, όπου μετρά 5 αιώνες συνεχούς παρουσίας. Το άθλημα είναι πολύ δημοφιλές στον Καναδά και στις σκανδιναβικές χώρες. Το κέρλινγκ είναι επίσημα άθλημα των Χειμερινών Ολυμπιακών Αγώνων από το 1998. Είναι επίσης άθλημα στους Παραολυμπιακούς Αγώνες (κέρλινγκ με αμαξίδιο). Η Παγκόσμια Ομοσπονδία του Κέρλινγκ (WCF) ιδρύθηκε το 1966. 

## Δείτε επίσης
* Ελληνικό πρωτάθλημα κέρλινγκ
* Ευρωπαϊκό πρωτάθλημα κέρλινγκ
* Κέρλινγκ στους Ολυμπιακούς Αγώνες

## Παραπομπές


## Εξωτερικοί σύνδεσμοι
*
Πάπας Βενέδικτος Α΄

Ο **Πάπας Βενέδικτος Α΄** διετέλεσε Πάπας Ρώμης από τις 2 Ιουνίου του 575 έως τις 30 Ιουλίου του 579. Ο πατέρας του ονομαζόταν Βονιφάτιος και αποκαλούνταν από τους Έλληνες Βονόσος.  Οι επιδρομές των Λομβαρδών καθιστούσαν ιδιαίτερα δυσχερή την επικοινωνία με τη Βυζαντινή Αυτοκρατορία, η οποία είχε το προνόμιο έγκρισης των εκλεγμένων Πάπων. Γι' αυτό υπάρχει  κενό σχεδόν εννέα μηνών μεταξύ του θανάτου του Πάπα Ιωάννη Γ΄ και της άφιξης της αυτοκρατορικής έγκρισης της εκλογής του Πάπα Βενέδικτου στις 2 Ιουνίου του 575.  Η παποσύνη του Βενέδικτου διήρκεσε 4 χρόνια, 1 μήνα και είκοσι οκτώ ημέρες συνολικά 1519 ημέρες.

Ο Βενέδικτος υποσχέθηκε ένα κτήμα, το Μάσα Βενέρις, στην περιοχή του Μιντούρνου, στον ηγούμενο Στέφανο του Αγίου Μάρκου «κοντά στα τείχη του Σπολέτου». Πείνα που ακολούθησε τις καταστροφές των Λομβαρδών, και από τα λίγα που περιγράφονται για το Βενέδικτο στο *[[Liber Pontificalis]]*, προκύπτει ότι πέθανε στο μέσο της προσπάθειας του να αντιμετωπίσει τα προβλήματα αυτά. Τάφηκε στον προθάλαμο του σκευοφυλακίου της παλιάς Βασιλικής του Αγίου Πέτρου. Σε μία τελετή το Δεκέμβριο, χειροτόνησε δεκαπέντε ιερείς, τρεις διακόνους και εικοσιένα επισκόπους. Λιγοστές καταγραφές των πεπραγμένων του πάπα Βενέδικτου εκτός της Ρώμης, τα οποία θα μπορούσαν να φωτίσουν περισσότερο την περίοδο της Παποσύνης του διασώζονται. Λόγω μάλιστα των καταστροφών που προκλήθηκαν από τους Λομβαρδούς στην Ιταλία, είναι πιθανόν οι καταγραφές αυτές να ήταν περιορισμένες. Υπάρχουν δεκαέξι πάπες, καθώς και δύο αντίπαπες με το όνομα Βενέδικτος. Μερικοί πιθανόν να πήραν την ονομασία τους από αυτόν τον πάπα, αλλά οι περισσότεροι από τον άγιο Βενέδικτο εκ Νουρσίας, ιδρυτή του τάγματος των Βενεδικτίνων.

## Παραπομπές



## Πηγές

*Mann, Horace K. (1907). "Pope Benedict I". In Herbermann, Charles (ed.). Catholic Encyclopedia. Τομ. 2, New York: Robert Appleton Company

        

Κατηγορία:Πάπες
Κατηγορία:Πάπες 6ου αιώνα
Κατηγορία:Βυζαντινοί του 6ου αιώνα
Πάπας Βενέδικτος Β΄

Ο **Πάπας Βενέδικτος Β΄** (*Papa Benedetto II*, 635 – 8 Μαΐου 685) διετέλεσε Πάπας Ρώμης από τις 26 Ιουνίου του 684, έως τις 8 Μαΐου του 685. Ο Βενέδικτος Β΄ γεννήθηκε στην Ρώμη και ήταν μέλος της Οικογένειας Σαβέλλι. Η πληροφορία αυτή ωστόσο δεν τεκμηριώνεται με έγγραφα και είναι ελάχιστα αξιόπιστη, διακρίθηκε από μικρός στην γνώση του για τις γραφές και τις ικανότητες του στο τραγούδι. Διαδέχθηκε τον Πάπα Λέοντα Β΄.  Αν και εξελέγη το 683, δεν ενθρονίστηκε πριν το 684, καθώς η έγκριση της εκλογής του από τον Βυζαντινό αυτοκράτορα Κωνσταντίνο Δ' έφτασε λίγους μήνες μετά την εκλογή. Με βάση το *[[Liber Diurnus Romanorum Pontificum]]*, απέκτησε ένα διάταγμα από τον αυτοκράτορα, το οποίο είτε καταργούσε τις εγκρίσεις των εκλεγμένων Παπών, είτε καθιστούσε δυνατόν να γίνονται από τον έξαρχο της Ραβέννας. Αυτό έδωσε την εξουσία επικύρωσης των παπικών εκλογών απευθείας από την Εκκλησία και τον λαό της Ρώμης. Ο Βενέδικτος συμβολικά υιοθέτησε τους δύο γιους του αυτοκράτορα Κωνσταντίνου Δ΄, τον Ιουστινιανό Β΄ και τον Ηράκλειο. Για να συνδράμει στην αντιμετώπιση του Μονοθελητισμού, προσπάθησε να εξασφαλίσει τις εκλογές των επισκόπων της Ισπανίας. Με βάση τις διατάξεις της ΣΤ΄ Οικουμενικής Συνόδου (680) ζήτησε την υποταγή στα διατάγματα του Μακαρίου, επισκόπου της Αντιόχειας, που είχε καθαιρεθεί. Ανακινήσεις πολυάριθμων εκκλησιών της Ρώμης έχουν καταγραφεί την περίοδο της Παποσύνης του Βενέδικτου, η οποία διήρκεσε λιγότερο από ένα χρόνο.

## Παραπομπές



## Πηγές

*Ο Πάπας Βενέδικτος στην Καθολική Εγκυκλοπαίδεια.

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Βενέδικτος Β΄
Κατηγορία:Βυζαντινοί του 7ου αιώνα
Ο Ρωμανός ο Μελωδός και το Θείο Δράμα

**Ο Ρωμανός ο Μελωδός και το Θείο Δράμα** είναι ο τίτλος μίας πασχαλινής τηλεοπτικής εκπομπής της κρατικής τηλεόρασης ΕΡΤ, του 1977, σε σκηνοθεσία και παραγωγή Γιώργου Σγουράκη. Το έργο πραγματεύεται με εμβρίθεια και επιστημοσύνη, τη ζωή και το πνευματικό έργο του μεγάλου ποιητή και υμνογράφου της Ανατολικής Ορθόδοξης Εκκλησίας, του Ρωμανού του Μελωδού. Η διασκευή, η επιλογή των ύμνων και το μεταφραστικό τους σχεδίασμα πραγματοποιήθηκε από τον ποιητή Νίκο Καρούζο. Η αφήγησή τους έγινε από τον ηθοποιό Πέτρο Φυσσούν, τα σκηνικά από την Λίλη Ναζίρογλου, με τον Χριστόδουλο Χάλαρη να αναλαμβάνει την ενορχήστρωση με ορχήστρα βυζαντινής προέλευσης οργάνων (έγχορδα και πνευστά). Τους ύμνους ερμήνευσαν οι Νίκος Ξυλούρης, Μανώλης Μητσιάς και Δήμητρα Γαλάνη.

## Εξωτερικοί σύνδεσμοι
*Ρωμανός, ο μελωδός, Ριζοσπάστης, 20/4/2003, ανάκτηση 15/12/2008

Ρωμανος Μελωδος